હાલ સોસીયલ મીડિયા બાળકો ઉઠાવી જવાની વાતે મોટી અફવા ફેલાઈ છે ત્યારે આ અફવાને પગલે અનેક સ્થરોએ નિર્દોષ લોકોને પકડીને મારમારવાની ઘટાનો સાથેજ ઓલપાડ તાલુકાના ઓલપાડ કિમ રોડ ઉપર આવેલ સિદ્ધનાથ નગર સોસાયટીમાં ગુરુવારે સવારે 10 કલાકે એક બહુરૂપી ઈસમ કે જેણે મહિલાના કપડાં પહેરેલા હોય તે સોસાયટીમાં ફરતો હોય જેથી સ્થાનિક લોકોના મોટા ટોળા એ ભેગા થઈ શકને આધારે તે ઈસમને રોકી રાખ્યા બાદ સિદ્ધનાથ નગરમાં રહેતા ડાહીબેન નટવરભાઈ પટેલ એ ઓલપાડ પોલીસને ટેલિફોનિક જાણ કરતા ઓલપાડ પોલીસે ઘટના સ્થરે પહોંચી લોક ટોળાએ પકડેલા ઈસમને પકડી લાવી પુછપરછ કરતા તે ઈસમનું નામ વિકાસભાઈ નનુભાઈ કશ્યપ ઉ.વ 19 રહે દિલ્હી, ચાવડી બજાર નો હોવાનું જણાવેલ ત્યારે વિગતવાર પૂછતાછ કરતા તેણે જણાવેલ કે તેના પિતાજી મરણ ગયેલ હોવાથી તે છેલ્લા પાંચેક મહિનાથી પોતાના ઘરેથી નીકળી ગયેલ અને તે જુદા જુદા રેલ્વે સ્ટેશનનો તેમજ જાહેર જગ્યાઓ પર જઈને લેડીઝના કપડાં પહેરીને માંગીને ખાય છે. આટલુંજ નહીંપણ વિકાસ તેના જમણા હાથ ઉપર ત્રોફાવેલ છુંદણામાં લખેલા મોબાઈલ નંબર ઉપર પોલીસે સંપર્ક કરતા તેના સ્વજનો સાથે સંપર્ક તેમણે જણાંવેલ કે વિકાસ મજગથી અસ્વસ્થ છે તે અવારનવાર કોઈને પણ કહ્યા વિના ઘરેથી નીકળી જતો હોવાથી તેના હાથપર તેના પરિવાર જનોએ સંપર્ક માટે મોબાઈલ નંબર લખવ્યો છે, ત્યારે છોકરા ઉઠાવી જવાની અફવાને પગલે સિદ્ધનાથ નગરના ઈસમોએ પકડી પડેલ શકમંદ ઈસમનો આરીતે તેના પરિવારજનો સાથે મુલાકાત થઈ છે. હાલ સોસીયલ મીડિયામાં ફેલાયેલી અફવાને લઈને ઓલપાડ માંથી પકડાયેલા ઈસમને લઈને ચકચાર મચી જવા પામી હતી.